b'\n_START_ARTICLE_\nNecrolestes\n_START_SECTION_\nElintavat\n_START_PARAGRAPH_\nNecrolestes saattoi kasvaa 15 sentti\xc3\xa4 pitk\xc3\xa4ksi. Koska el\xc3\xa4imell\xc3\xa4 oli monia hienoja hampaita, on ajateltu ett\xc3\xa4 Necrolestes s\xc3\xb6i hy\xc3\xb6nteisi\xc3\xa4 tai matoja. Leuan k\xc3\xa4rki oli oudosti yl\xc3\xb6sp\xc3\xa4ink\xc3\xa4\xc3\xa4ntynyt ja muodosti ehk\xc3\xa4 lihaisen ulokkeen joka toimi herkk\xc3\xa4n\xc3\xa4 tuntoelimen\xc3\xa4 jolla el\xc3\xa4in etsi ruokansa, ehk\xc3\xa4 hieman kuten nykyisen t\xc3\xa4htikuonokontiaisen nen\xc3\xa4reiki\xc3\xa4 ymp\xc3\xa4r\xc3\xb6iv\xc3\xa4 monimutkainen tuntosarvien keh\xc3\xa4. On my\xc3\xb6s mahdollista ett\xc3\xa4 se eli kaivautuen maan alle, mist\xc3\xa4 sen nimikin juontuu.\n_START_SECTION_\nL\xc3\xb6yd\xc3\xb6t\n_START_PARAGRAPH_\nNecrolestesin luurangosta tunnetaan kolmasosa, sis\xc3\xa4lt\xc3\xa4en suurimman osan kalloa. Patagoniasta Santa Cruzin muodostumasta on l\xc3\xb6ydetty useiden yksil\xc3\xb6iden irrallisia luita.\n_START_SECTION_\nLuokittelu\n_START_PARAGRAPH_\nSuku Necrolestes koostuu kahdesta lajista: N. patagonensis ja N. mirabilis. Necrolestes kuvattiin alun perin istukallisena hy\xc3\xb6nteissy\xc3\xb6j\xc3\xa4n\xc3\xa4 vuonna 1891 ja luokiteltiin my\xc3\xb6hemmin metateeriksi. Paremmat l\xc3\xb6yd\xc3\xb6t ovat johtaneet nykyiseen luokitteluun Dryolestidassa. Vuonna 2012 p\xc3\xa4\xc3\xa4ttyneess\xc3\xa4 Necrolestesin taksonomisessa tutkimuksessa se sijoitettiin Meridiolestidaan Cronopio l\xc3\xa4heisen\xc3\xa4 sukulaisena.'